open-index/open-wikipedia-markdown huggingface dataset:
Hugo Lieben

**Salomon Hugo Lieben** ou **Hugo Lieben**, nado en Praga o 28 de abril de 1881 de finado na mesma cidade o 10 de decembro de 1942, foi un estudoso xudeu, coñecido por ser o fundador do Museo Xudeu de Praga, cidade na que estivo moi involucrado coa súa comunidade xudía e a súa *ḥevrah kadisha* (sociedade funeraria).

## Traxectoria 
Hugo Lieben naceu en Praga e estudou primeiramente en Alemaña, e posteriormente na Universidade Alemá de Praga. Lieben, ao igual que o resto de estudosos xudeus da súa xeración procurou na tradición da *Wissenschaft des Judentums* para manter a súa identidade e reconstruír a historia xudía.

Lieben mostrou un grande interese no material e documentación relativa á vida dos xudeus en Bohemia e Moravia, ou como el mesmo expresaría en 1933, *testemuñas en perigo de extinción do pasado*. Lieben iniciou un proxecto para gardar os obxectos vaiosos das sinagogas demolidas durante a reconstrución da Cidade Xudía da capital checa, e que serviu de base para a fundación do Museo Xudeu de Praga en 1906, do cal supervisou as súas actividades nos primeiros anos, clasificou as adquisicións e realizou as primeiras exposicións. Lieben traballou no museo ata a súa morte en 1942.

## Obra 
Lieben escribiu numerosos estudos e compilacións de documentos de principios da historia moderna xudía (séculos XVII e XIX) en terras checas, e particularmente na cidade de Praga. Entre os seus estudos salientan os relativos á expulsión dos xudeus de Praga por parte de María Tareixa entre 1744 e 1745, artigos sobre David Oppenheim e sobre o rabino praguense El‘azar Fleckeles. Tamén realizou análises críticos sobre a *Cronica Ramshak*, un suposto documento antigo sobre a historia dos xudeus en Bohemia. Publicou así mesmo artigos en publicacións especializadas como *Ročenka Společnosti pro dějiny židů v Československé republice* (Jahrbuch der Gesellschaft für Geschichte der Juden in der Tschechoslowakischen Republik), *Jahrbuch der Jüdisch-Literarischen Gesellschaft*, e *Monatsschrift für Geschichte und Wissenschaft des Judentums*, así como artigos para enciclopedias hebraicas contemporáneas como *Jüdisches Lexikon* e *Encyclopaedia Judaica*.

## Notas 
## Véxase tamén 
### Bibliografía 
* Vladimír Sadek (1996): *Salomon Hugo Lieben: Founder of the Prague Jewish Museum*, Judaica bohemiae 22.1 (1986): 3–8.

### Ligazóns externas 
* Biografía de Hugo Lieben
Gran Premio de Bélxica de 1961

O **Gran Premio de Bélxica de 1961** foi unha carreira de Fórmula Un celebrada o 18 de xuño de 1961 no Circuíto de Spa-Francorchamps en Spa, Bélxica. Foi a terceira carreira do Campionato Mundial de Fórmula 1 de .

## Informe 
Os organizadores da carreira invitaron a 25 corredores, pero decatáronse de que só tiñan cartos para pagar a 19. Decidiron facen unha selección, dez e seis coches oficiais máis 3 dos 9 restantes. Tres dos coches decidiron non pagar a inscrición logo das prácticas. Aceptaron unha cuarta participación era un só coche para Cliff Allison ou Henry Taylor. O equipo decidiu que competiría o piloto máis rápido na práctica, pero Allison esnaquizou o coche na súa primeira volta na práctica. Os coches Emeryson de Bianchi e Mairesse tamén sufriron danos irreparables na práctica, pero competiron usando os vellos Lotus 18 de Marsh e Seidel, que decidiran non correr. A carreira foi dominada totalmente polo equipo Ferrari. Graham Hill tivo un comezo incrible tomando o liderado desde a terceira fila, pero non puido conter aos coches italianos e todos o pasaron ao final da primeira volta. Houbo algo de emoción polo quinto posto, con Graham Hill e Surtees pasándose un a outro ata que Hill tivo que retirarse por unha fuga de aceite na volta 24.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Pole position: Phil Hill - 3:59.3
* Volta rápida: Richie Ginther - 3:59.8
* Líderes por volta: Phil Hill 20 voltas (1, 3-5, 8, 11-13, 15, 17-18, 21-23, 25-30); Olivier Gendebien 3 voltas (2, 6-7); Wolfgang von Trips 7 voltas (9-10, 14, 16, 19-20, 24).
* Derradeira carreira para Cliff Allison logo do accidente durante a práctica na que rompeu os dous xeonllos e fracturouse a pelve.
* Dos 4 Ferraris oficiais, 3 estaban pintados de vermello e un estaba pintado de cor amarela (o de Gendebien, porque el era belga e foi unha soa vez)

### Ligazóns externas
Federación Galega de Dano Cerebral

A **Federación Galega de Dano Cerebral** (**FEGADACE**) constitúese en maio de 2007 polas cinco asociacións de dano cerebral de Galicia: Adaceco na Coruña, Adace-Lugo en Lugo, Alento en Vigo, Renacer en Ourense e Sarela en Santiago de Compostela.
A federación persegue a defensa dos intereses e a mellora da calidade de vida dos afectados e afectadas galegas por dano cerebral e dos seus familiares. Pretende sensibilizar á sociedade en xeral con respecto á dimensión do problema, implicar ás institucións e cantas iniciativas se dirixan a resolver os problemas de rehabilitación, integración e normalización social.

## Véxase tamén
### Ligazóns externas
*FEGADACE.org
Penacho (ornitoloxía)

[thumb|A [bubela ten un penacho (crista de plumas eréctiles).]]

O **penacho** ou **crista** é un grupo de plumas que presentan algunhas especies de aves na parte superior da cabeza.

As plumas destas cristas poden ser eréctiles ou estar ergueitas de forma permanente, dependendo das especies. Por exemplo, as cacatúas e as bubelas teñen penachos de plumas eréctiles, mentres que o penacho da grúa coroada (*Balearica regulorum*) está sempre de punta.

Crese que algúns dinosauros tamén terían penachos de plumas na cabeza.

As aves con penachos de plumas adoitan usalos para comunicarse cos seus conxéneres e como un elemento da parada nupcial. Ademais, adoitan despregar a súa crista cando están asustadas ou se mostran agresivas, xa que deste xeito poden parecer máis grandes ou producir sorpresa ao ourizalo rapidamente e lograr intimidar ao seu adversario con maior facilidade, xa sexa un depredador, un membro da súa propia especie ou calquera outro animal que a moleste.

Os penachos adoitan estar compostos por semiplumas, un tipo de pluma intermedio entre a penuxe e a pluma, son plumas con raque desenvolvido pero con barbas laxas e soltas. Estas plumas son máis suaves e flexíbeis que as plumas típicas. Porén, as cristas de plumas de moitas cacatúas están compostas por plumas típicas.

## Galería de imaxes 

Ficheiro:Umbrella Cockatoo (Cacatua alba) -Free Flight Aviary -San Diego.jpg|*Cacatua alba* co penacho totalmente despregado.
Ficheiro:Tacli Turna 01473.JPG|Grúa coroada (*Balearica regulorum*).
Ficheiro:Victoria Crowned Pigeon Goura victoria Head 2200px.jpg|Pomba coroada Victoria (*Goura victoria*).
Ficheiro:Eudyptes chrysolophus4 (South Georgia).jpg|Pingüín macaroni (*Eudyptes chrysolophus*).
Ficheiro:Cacatua sulphurea (Yellow-crested cockatoo) in Auckland Zoo.jpg| Cacatúa sulfúrea (*Cacatua sulphurea*) coa crista ourizada.

## Notas 
## Véxase tamén 
### Bibliografía 
* Bonney, Rick e Rohrbaugh, Jr., Ronald (2004): *Handbook of Bird Biology* (2ª ed.). Princeton, NJ: Princeton University Press. ISBN 0-938027-62-X.
* Dierschke, V. (2008): *Aves de Europa*. Barcelona: Ediciones Omega. ISBN 978-84-282-1476-6.
* Fraigneau, Cloe (2008): *Reconocer fácilmente las plumas*. Barcelona: Ediciones Omega. ISBN 978-84-282-1416-6.

### Outros artigos 
* Píleo
* Crista
Talk on Corners

**Talk On Corners** foi o segundo e máis exitoso disco de estudio gravado pola banda irlandesa The Corrs. Mentres que en *Forgiven, Not Forgotten* mesturaran o son pop e rock co folk irlandés, neste decantábanse cara ao pop con enfeites tradicionais irlandeses. The Corrs visita Galicia na súa xira mundial en 1999 despois da edición do disco.

Foi editado en 1997 vendéndose arredor 11 millóns de exemplares entrando nas listas de ducias de países. Acadou 20 discos de platino en Irlanda, 9 no Reino Unido , 7 en España e 4 en Australia entre outros. É un dos álbums estranxeiros máis vendidos e con maior duración nas listas de vendas españolas nos anos 90, tendo tamén grande éxito en Galicia, e sendo o décimo noveno álbum máis vendido na historia do Reino Unido con 2.944.547 copias, sendo o disco máis vendido na illa británica en 1998 e o noveno de 1999. Chegou un momento no que, estando número #1 no Reino Unido *Talk On Corners*, acadou o número #2 *Forgiven, Not Forgotten*, o primeiro álbum da banda, de 1995, feito que só tiña o precedente cos Beatles. Este feito debeuse á emisión en vivo pola BBC dun concerto de The Corrs o día de San Patricio no Royal Albert Hall.

O álbum inclúe unha versión folk do clásico de Jimi Hendrix *Little wing*.

## Lista de temas 
# Only When I Sleep *Só Cando Durmo* (Sinxelo)
# When he's not around *Cando El Non Está Arredor* (Sinxelo)
## Corte intrumental
# What Can I Do? *Que lle podo facer?* (Sinxelo)
# I Never Loved You Anyway *Xamais te amei de xeito ningún* (sinxelo)
# So Young *Tan novos* (sinxelo)
# Don't say you love me *Non digas que me queres*
# Love gives love takes *Dar amor coller amor*
# Hopelessly addicted *Adicta sen remedio*
# Paddy McCarthy (Instrumental)
# Intimacy *Intimidade*
# Queen of Hollywood *Raíña de Hollywood*
## Corte instrumental
# No good for me *Non é bo para min*
# Little wing (Jimi Hendrix) *Á miúda*
# Bonus Track: Dreams *Soños* (Sinxelo)

## Reedicións 
Grazas ao progresivo éxito deste álbum, seguíronlle numerosas reedicións en varios países e unha edición especial en 1998 (Talk On Corners Special Edition) con varios "remixes". Así a edición xaponesa inclúe os sinxelos *Remember* (*Lembrar*) e *What I Know* (*O que eu sei*), ambos inéditos. A edición para Malaisia e Singapur foi un CD duplo con 5 "bonus track". Tamén houbo edición senlleira para os Estados Unidos.

## Listaxes de vendas 
**Álbum**
C.E. Vendrell

O '''Club d'Esports Vendrell** é un club polideportivo da localidade de El Vendrell, no Baix Penedès (Provincia de Tarragona, Cataluña). O club foi fundado en 1913 e salienta a súa sección de hóckey a patíns, creada no ano 1958 e que na actualidade compite na máxima categoría do hóckey a patíns no Estado español, a OK Liga.

## Palmarés 
miniatura|esquerda|Imaxe despois de gañar a Copa do Príncipe no 2009.
* **1 Primeira Estatal:** 1976-77
* **1 Primeira Catalá:** 1986-87
* **1 Nacional Catalá:** 2007-08
* **1 Copa do Príncipe:** 2009
* **2 Copa do Rei:** 2013, 2014
* **1 Copa CERS:''' 2013

## Véxase tamén 
### Ligazóns externas 
* Sitio web oficial
Jim Corr

**James Steven Ignatius "Jim" Corr**, nado o 31 de xullo de 1964 en Dundalk, Condado de Louth, é un músico, cantante e compositor irlandés. É principalmente coñecido por ter sido o guitarrista do grupo The Corrs, que formaba xunto coas súas irmás Andrea Corr, Sharon Corr e Caroline Corr.

No 2005 foi galardoado, ó igual que as súas irmás, co título de membro da Orde do Imperio Británico polas súas contribucións no eido da música e pola súa implicación en actividades filantrópicas. Dende a pausa tomada polo grupo no 2006, dedica o seu tempo como membro do 9/11 Truth Movement e fai publicacións na súa web sobre a teoría da Nova Orde Mundial.

## Discografía 
### Álbums de estudio 
### Álbums recompilatorios 
### Álbums ao vivo 
## Véxase tamén 
### Ligazóns externas 
*Páxina oficial de Jim Corr 
*Páxina oficial de The Corrs
Runaway (canción de The Corrs)

"**Runaway**" é o primeiro sinxelo da banda irlandesa de folk rock The Corrs sacado do seu álbum de 1995 *Forgiven, Not Forgotten*. Foi lanzado ó mercado en setembro dese ano acadando o posto #10 nas listas de vendas de Irlanda e Australia.

## Pistas de reprodución 
## Videoclip 
O videoclip rodouse na cidade de  en varias localizacións como o Parque Phoenix. Ademais, foi gravado en branco e negro, usando cores só ó comezo e ó final. O vídeo amosa a Andrea nun tren mentres que o resto da banda está tocando nunha fraga próxima. Preto do final, Andrea salta do tren e "foxe".

## Runaway (Remix) 
A canción foi reeditada por Tin Tin Out o 15 de febreiro de 1999, acadando o segundo posto nas listas de vendas do Reino Unido.

## Pistas de reprodución
A priori

miniatura|Cales entre os diversos métodos existentes son os que proporcionan o rendemento máis económico do vapor consumido? Esta pregunta é bastante complicada de responder *a priori*.
***A priori*** é unha locución adverbial latina cuxo significado literal é 'con anterioridade, antes de que algo suceda'.  
## Véxase tamén
### Ligazóns externas
* Recompilación de usos na prensa escrita
Gene Vincent

**Vincent Eugene Craddock**, nado en Norfolk (Virxinia) o 11 de febreiro de 1935 e finado en California o 12 de outubro de 1971, foi un músico estadounidense pioneiro do rock and roll e do rockabilly, coñecido como **Gene Vincent**. O seu éxito de 1956 con The Blue Caps, "Be-Bop-A-Lula", é considerado un destacado exemplo dos primeiros tempos do rockabilly. É membro dos Rock and Roll e Rockabilly Halls of Fame.
Crista (carúncula)

: *Para **crista de plumas**, véxase Penacho*
miniatura|Crista dun galo.
A **crista** é unha protuberancia caruncular situada de forma lonxitudinal que presentan algunhas especies de aves galiformes (*Galliformes*) na parte superior da cabeza. As cristas das aves están xeralmente vivamente coloreadas. É un carácter sexual secundario que se desenvolve totalmente coa madurez sexual e distingue os machos das femias. A intensidade da súa coloración e turxencia están regulados polas hormonas sexuais e intensifícanse durante a época de cría.

## Funcións da crista 
* É un elemento de atracción sexual durante a parada nupcial ou cortexo sexual.
* Nas aves de orixe tropical (como en *Gallus gallus bankiva*) desempeña un papel na termorregulación do animal.
* Desempeña algún papel na inmunidade xa que se inflama rapidamente coas infeccións.

## Tipos de crista nas aves 
Pola súa forma e configuración as cristas poden clasificarse nos seguintes grupos:

* **Sinxela**: é unha crista vertical simple formada por unha soa lámina serrada ou dentada, sendo a propia do galo bankiva (*Gallus gallus bankiva*), subespecie de galo da que derivan todas as razas e variedades de galiñas domésticas. Poden ser de tamaño grande, mediano ou pequeno.
* **Dupla**: nestas cristas non hai puntas ou adquiren maior superficie de implantación, pero sen rematar en punta, como as anteriores.
* **Rosa**: son cristas baixas e aplanadas, cunha superficie granulosa ou dentada, finalizada posteriormente por unha punta libre e disposta horizontalmente.
* **Noz**: denomínase con este nome a crista que se limita a ser un simple mamelón carnoso, sen dentes ou formas estruturadas. Cando é de cor mourada e forma un mamelón na parte anterior da cabeza, denomínase crista con mora. Cando estas cristas son elevadas denomínanse cristas de almofada ou de amorodo.
* **Bifurcada**: está formada por dúas láminas ou puntas que se manteñen separadas e paralelas, en formas ou disposicións diversas.
* **Coroada** ou **de copa**: está formada por unha base plana, de cuxos bordos xorden diversas puntas ou dentes que, en conxunto, se asemellan a unha copa ou coroa.

## Véxase tamén
Neorrenacemento

[miniatura|dereita|Concello de [Hamburgo, (Alemaña), edificio neorrenacentista alemán, construído entre 1884 e 1887.]]

O **Neorrenacemento** ou **Neorrenacentismo** é unha das correntes principais da arquitectura historicista xurdida no século XIX. Aínda que o estilo se manifestou principalmente na arquitectura, tamén influíu nas artes decorativas. Como indica o seu nome, o estilo retomaba as formas arquitectónicas e decorativas do Renacemento europeo dos séculos XV, XVI e principios do XVII.

A arquitectura renacentista orixinal caracterizouse por unha gran variedade de formas dependendo da época e do país. De xeito similar, a arquitectura neorrenacentista tivo diversas vertentes con diferentes características nacionais e rexionais, dependendo de que as fontes de inspiración foran o renacemento italiano, francés, xermánico, inglés, ou outro. Debido a iso é difícil definir características comúns do estilo, podéndose considerar que existen varios estilos neorrenacentistas.

Outro factor importante é que, frecuentemente, os proxectos mesturaban elementos da arquitectura neorrenacentista como o neogótico, o neoclasicismo e o neobarroco, dando uns edificios eclécticos. Deste xeito, obras importantes como a Ópera Garnier (1861-74) de París e a Semperoper (1871-78) de Dresden son unha mestura de renacemento, barroco e neoclasicismo.

Algúns dos modelos máis comúns para a arquitectura neorrenascentista foron os *palazzi* renacentistas italianos, como o Palazzo Pitti de Florencia e o Palazzo Farnese de Roma. Na vertente francesa os modelos foron os *châteaux*, como o Château de Chambord e o Château de Blois, localizados no val do río Loira. En Alemaña e o norte de Europa varias prefecturas (*Rathäuser*) e pazos dos séculos XVI e XVII serviron de modelo, mentres que en Inglaterra os modelos comunmente usados foron as casas de campo e pazos do período isabelino.

Os dous estilos principais son o *estilo italianizante* e o *estilo Segundo Imperio*, este último principalmente en Francia cando están presentes características barrocas. Desenvolveuse sobre todo en Alemaña e Dinamarca, saltando a finais do século aos Estados Unidos.

## Galería 

Ficheiro:Chateau de Ferrieres.jpg|Château de Ferrières (1855-59), en estilo neorrenacentista inglés con aire italianizante ao gusto francés da época.
Ficheiro:Distant view of Mentmore Towers-cropped.jpg|Mentmore Towers (1852-54), Inglaterra.
Ficheiro:Spb 06-2012 Palace Embankment various 09.jpg|Pazo Vladimir (1867-72), San Petersburgo, Rusia.
Ficheiro:Wien Opernhaus um 1900.jpg|Ópera Estatal de Viena (1861-69), Austria.
Ficheiro:Nationalmuseum stockholm 20050902 001.jpg|Museo Nacional de Estocolmo (c. 1866).
Ficheiro:Hamburg-Harburg Rathaus.jpg|Concello de Harburg (c. 1889), Hamburgo.
Ficheiro:Teatro Municipal de São Paulo 8.jpg|Teatro Municipal de São Paulo (1903-11), Brasil.
Ficheiro:USA Boston Public Library 2 MA.jpg |Biblioteca Pública de Boston (1887-1895).
Ficheiro:Edifício Ely 02.jpg|Edifício Ely (1922) en Porto Alegre, Brasil.

## Véxase tamén 
### Outros artigos 
* Arquitectura do Renacemento
* Arquitectura ecléctica
* Arquitectura historicista
Gran Premio do Reino Unido de 1961

O **Gran Premio do Reino Unido de 1961** foi unha carreira de automobilismo de Fórmula Un, celebrada o 15 de xullo de 1961 no circuíto de Aintree, Liverpool, Inglaterra. Foi a quinta carreira do Campionato do Mundo da tempada de  de Fórmula Un.

## Informe 
Logo dun fin de semana húmido, con choivas torrenciais na cualificación e no inicio da carreira, o Gran Premio foi dominado finalmente por Scuderia Ferrari, cos seus pilotos que fixeron pleno no podio. A carreira foi gañada polo alemán Wolfgang von Trips, quen liderara durante gran parte da carreira logo de saír desde a cuarta posición. Esta foi a segunda e última vitoria de von Trips nun Gran Premio, dúas carreiras máis tarde morreu nun accidente durante o Gran Premio de Italia de 1961. O gañador da pole position, Phil Hill logrou o segundo lugar, no seu camiño para gañar o campionato do mundo de pilotos ao final da tempada, e o terceiro lugar foi para o seu compatriota estadounidense Richie Ginther .

O GP de Gran Bretaña 1961 tamén pasou á historia por ser a primeira ocasión en que participou un coche con tración ás catro rodas, e o último no que un coche con motor dianteiro inscribiuse nunha carreira do Campionato do Mundo. Estes dous logros foron alcanzados polo mesmo vehículo: o experimental Ferguson P99 - Climax do equipo Rob Walker Racing Team. Aínda que o coche foi descualificado por recibir asistencia na pista, en mans de Stirling Moss, que se fixo cargo do coche de Jack Fairman logo de que a seú Lotus falláranlle os freos, mostrou certa promesa de futuro. Desafortunadamente para Moss, o GP de Gran Bretaña de 1961 marcou tamén a última ocasión na que o heroe local correría un Gran Premio en casa, xa que retirouse da Fórmula 1 logo dun accidente durante unha carreira fóra de campionato antes da tempada de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación.

## Notas 
* Pole position: Phil Hill - 1:58.8
* Volta rápida: Tony Brooks - 1:57.8
* Líderes por volta: Phil Hill 6 voltas (1-6); Wolfgang von Trips 69 voltas (7-75).
* Ferrari gañou o campionato de construtores a falta de tres carreiras. 
* Primeira carreira do Campionato do Mundo de Fórmula Un para Gerry Ashmore. 
* O coche 26, pilotado por Jack Fairman, foi descualificado por empuxalo para arrancar nos boxes.

### Ligazóns externas
Canal 24 Horas

O **Canal 24 Horas** é unha canle de televisión pertencente a Televisión Española, que emite noticias de xeito ininterrompido para España e o mundo. Comezou as súas emisións ás 14 horas do 15 de setembro de 1997, dentro da plataforma de televisión por satélite Vía Dixital, sendo a primeira canle de información continua en España.

A programación estrutúrase en bloques de noticias de media hora de duración que comprenden información sobre a actualidade nacional e internacional, sociedade, cultura, economía, deportes e información meteorolóxica.

## Véxase tamén 
### Ligazóns externas 
* Portal de noticias de RTVE 
* Emisión en directo de Canal 24 Horas
Galería de imaxes de Saa, Dozón

**Santiago de Saa** é unha parroquia que se localiza no concello de Dozón.

## Galería de imaxes

Ficheiro:Igrexa e cemiterio de Saa, Dozón.JPG|Igrexa e cemiterio de Saa.
Ficheiro:Igrexa de Santiago de Saa, Dozón.JPG|Igrexa de Saa.
Ficheiro:Cruceiro de Saa, Dozón.JPG|Cruceiro de Saa.
Ficheiro:Reloxo de sol na igrexa de Saa, Dozón.JPG|Reloxo de sol na igrexa de Saa.

## Véxase tamén
*Galería de imaxes de Dozón
Carl Perkins

miniatura|A canción "Dixie Fried" de Carl Perkins.
**Carl Lee Perkins** (9 de abril de 1932 - 19 de xaneiro de 1998) foi un músico rockabilly estadounidense que gravou sobre todo no Sun Records Studio de Memphis, Tennessee, onde comezou a traballar no ano 1954. A súa cancións máis coñecida é "Blue Suede Shoes".

Segundo a músico Charlie Daniels, "as cancións de Carl Perkins personifica a época rockabilly, e o son de Carl Perkins personifica o son do rockabilly máis que o de calquera outro involucrado nel, porque el nunca cambiou". As cancións de Perkins foron gravadas por artistas (e amigos) tan influentes como Elvis Presley, The Beatles, Jimi Hendrix e Johnny Cash, feito que consolidou aínda máis o seu lugar na historia da música.

## Véxase tamén 
### Ligazóns externas 
*Biografía de Carl Perkins
British Invasion

[miniatura|275px|A chegada de [The Beatles aos Estados Unidos e a aparición en *The Ed Sullivan Show*, marcou o inicio da invasión británica.]]
A **British Invasion** (invasión británica) foi un fenómeno ocorrido a mediados dos anos 60 cando un grupo de artistas de música rock e pop procedentes do Reino Unido, ademais doutros aspectos da cultura británica, fixéronse populares nos Estados Unidos. Bandas como The Beatles e The Rolling Stones iniciarían este movemento e terían un impacto duradeiro na escena musical estadounidense.
Rockabilly

O **rockabilly** é un dos primeiros estilos da música rock and roll, cunhas orixes datadas a principios da década dos 50 nos Estados Unidos, principalmente no sur do país.

O termo "rockabilly" é un acrónimo de "rock" (procedente de "rock 'n' roll") e "hillbilly", esta última palabra é unha referencia á música country (chamada a miúdo "hillbilly music" nos anos 40 e 50) que contribuíu fortemente ao desenvolvemento do estilo. Outras importantes influencias no rockabilly co western swing, boogie woogie e rhythm and blues.

A influencia e popularidade do estilo diminuíu nos anos 60, pero durante os últimos anos dos 70 e os primeiros dos 80, o rockabilly gozou dun gran rexurdimento que durou ata a actualidade.
Petr Zelenka

**Petr Zelenka**, nado en Praga o 21 de agosto de 1967, é un galardoado dramaturgo e director de teatro e cinema checo. Os seus filmes teñen sido recoñecidos en diversos festivais internacionais como os de Moscova e Rotterdam. En 2008, o seu filme *Karamazovi* foi o representante oficial da República Checa para os Premios Oscar na categoría de mellor película de fala non inglesa.

## Traxectoria 
Un traballo notable dos seus primeiros anos é a comedia negra *Příběhy obyčejného šílenství* (2004), dirixida en Dejvické divadlo. Recibiu o Premio Alfréd Radok ao mellor filme. A película foi posteriormente posta en escena noutros teatros checos, así como en Polonia, Hungría, Eslovaquia, Eslovenia e Alemaña. Foi tamén publicada en inglés e traducida ao ruso.

En 2005 Zelenka adaptou a comedia ao cinema, titulada *Příběhy obyčejného šílenství* e que gañou dous premios no 2006 e que foi nomeada a outros seis premios. A súa segunda obra salientable é *Teremin*, inspirada na vida do inventor ruso Léon Theremin.

O seu filme de 2008 *Karamazovi* foi a candidata oficial da República Checa para os Premios Óscar na categoría de mellor filme internacional.

O seu anuncio electoral de 2010 "Přemluv bábu a dědu" causou controversia e críticas ao ser considerado ofensivo cara ás persoas maiores, e "unha copia imperfecta do video stand-up de Sarah Silverman".

## Selección de filmes 
* *Mňága – Happy End* (1996; guión e dirección). Varios premios nos fetivais de cinema de Cottbus, Plzeň e České Budějovice 
* *Knoflíkáři* (1997; guión e dirección). Premio Tigre no IFF de Rotterdam
* *Samotáři* (2000; coautor do guión)
* *Rok ďábla* (2002; guión e dirección). Premio FIPRESCI no IFF de Cottbus, seis Premios León Checos incluído o de mellor filme e mellor director, Premio Trieste no Festival de Cinema de Trieste.
* *Příběhy obyčejného šílenství* (2005; guión e dirección). Premio da Crítica no IFF de Moscova e Premio Don Quixote en Cottbus.
* *Karamazovi* (2008; guión e dirección)
* *Ztraceni v Mnichově* (2015)
* *Modelář* (2020)

## Notas 
## Véxase tamén 
### Ligazóns externas 
* Biografía e máis información *Tales of Common Insanity* en divadlo.cz
Adela Leiro

**Adela Leiro Lois**, nada en Cambados, é unha mestra xubilada e escritora galega.

## Traxectoria 
Irmá do escultor Francisco Leiro. Mestra especialista nas áreas de Ciencias Naturais e Expresión Plástica no IES Francisco Asorey de Cambados.

## Obras 
* *Galicia en mapas*, 1980.
* *Galicia en imaxes*, 1981.
* *A enseada do Umia-O Grove*, 1991.
* *As Telleiras*, 1993.
* *“Augas caídas”, fervenzas de Galiza*, 2005.
* *Galiza: a natureza*, 2005.
* *Galiza: o agro*, 2005.
* *Galiza: o mar*, 2005.
* *Galiza: poboación e industria*, 2006.
* *Os incendios*, 2007.
* *Auga e pedra*, 2008.
* *Galiza. O camiño do sol*, 2008.
* *O barro e as telleiras*, 2008.
* *As comarcas de Galiza. Patrimonio natural*, 2008-2009.

### Obras colectivas 
* *Enciclopedia Temática Ilustrada A Nosa Terra*
* *As marés negras*, 2003.
* *Espazos naturais. Pontevedra*, 2003.
* *Espazos naturais. Ourense*, 2003.
* *Espazos naturais. A Coruña*, 2003.
* *Espazos naturais. Lugo*, 2004.
* *Árbores de Galiza*, 2006.
* *As montañas de Galiza*, 2006.
* *Os ríos de Galiza*, 2007.

## Véxase tamén 
### Ligazóns externas 
* Páxina web de Adela Leiro
Forgiven, Not Forgotten (canción)

"**Forgiven, Not Forgotten**" é o segundo sinxelo da banda irlandesa de folk rock The Corrs sacado do seu álbum homónimo, *Forgiven, Not Forgotten*. Foi lanzado ó mercado o 2 de febreiro de 1996.

## Pistas de reprodución
Closer (canción de The Corrs)

"**Closer**" é o quinto sinxelo da banda irlandesa de folk rock The Corrs sacado do seu álbum *Forgiven, Not Forgotten*. Foi lanzado ó mercado en maio de 1997 exclusivamente para Australia e Nova Zelandia.

## Pistas de reprodución
Microsoft Word

**Microsoft Word** é un procesador de textos creado pola empresa Microsoft. Orixinariamente foi fundado por Richard Brodie para o computador de IBM baixo o sistema operativo DOS en 1983. É un compoñente da familia Microsoft Office. Na actualidade é o procesador de textos máis popular do mundo.

A súa última versión para Windows é Word 2017 e para macOS Word 2016.

## Véxase tamén 
### Outros artigos 
* Microsoft Office

### Ligazóns externas 
* Recursos en liña (Word 2003) .
* Recursos en liña (Word 2010 e 2007) .
* Política sobre os ciclos de vida dos produtos de Microsoft .
* Evolución gráfica de Microsoft Word (1989-2007) .
Galería de imaxes de Sanguiñedo, Dozón

**Santa María de Sanguiñedo** é unha parroquia que se localiza no concello de Dozón.

## Galería de imaxes

Ficheiro:Igrexa de Sanguiñedo, Dozón.JPG|Igrexa de Sanguiñedo.
Ficheiro:Lateral da igrexa de Santa María de Sanguiñedo, Dozón.JPG|Igrexa de Sanguiñedo.
Ficheiro:Ermida de Santo Domingo, Sanguiñedo, Dozón.JPG|Ermida de Santo Domingo.
Ficheiro:Praia fluvial de Sanguiñedo, Dozón.JPG|Praia fluvial de Sanguiñedo.
Ficheiro:Cruceiro de Sanguiñedo, Dozón.JPG|Cruceiro de Sanguiñedo.
Ficheiro:Cartel do Zudreiro, Sanguiñedo, Dozón.JPG|Cartel do Zudreiro.

## Véxase tamén
*Galería de imaxes de Dozón
John Mackintosh Hall

O **John Mackintosh Hall** é o principal centro cultural no territorio británico de ultramar de Xibraltar. Componse dunha biblioteca pública, un teatro, sala de conferencias, ximnasio e varios espazos polivalentes. A súa actual directora é Geraldine Finlayson.

## Historia 
O seu nome é unha homenaxe ao filántropo xibraltareño John Mackintosh, que no seu testamento deixou un legado para construír un lugar que fortalecería os lazos culturais e educativos entre Xibraltar e o Reino Unido.

O John Mackintosh Hall foi aberto ao público polo entón gobernador xeneral Sir Dudley Ward, o 8 de abril de 1964. O estilo arquitectónico do edificio segue a tradición arquitectónica mediterránea, cunha serie de patios interconectados onde se controla a luz do sol e a calor dos meses de verán co uso de árbores, áreas sombreadas e fontes.

## Notas 
## Véxase tamén 
### Ligazóns externas 
* Historical Gibraltar Attractions
Gran Premio de Alemaña de 1961

O **Gran Premio de Alemaña de 1961** foi unha carreira de automobilismo de Fórmula Un, celebrada o 6 de agosto de 1961 no circuíto de Nürburgring Nordschleife. Foi a sexta carreira da tempada de Fórmula Un de  e a carreira número 100 desde que se estableceu o Campionato do Mundo en 1950.

miniatura|left | 250px | Stirling Moss no seu Lotus 
A carreira foi gañada polo piloto británico Stirling Moss pilotando un Lotus 18/21 para o equipo privado Rob Walker Racing Team. Moss comezou desde a segunda fila da grella e liderou todas as voltas da carreira. Foi a primeira vitoria nun Gran Premio de Alemaña dun coche con motor traseiro desde que o Auto Union Tipo C de Bernd Rosemeyer lograra a vitoria en 1936. Moss terminou a pouco máis de 20 segundos por diante dos Ferrari 156 pilotados por Wolfgang von Trips e Phil Hill, rompendo unha serie de catro carreiras consecutivas de vitorias de Ferrari. O resultado levou a Moss ao terceiro lugar no campionato, converténdose no único piloto fora do trío de pilotos de Ferrari, Von Trips, Hill e Richie Ginther, que seguian en carreira con posibilidades de converterse no campión do mundo de 1961 a falta das dúas carreiras restantes.

Foi a última aparición no seu país de orixe do líder von Trips antes da súa morte no Gran Premio de Italia cinco semanas máis tarde. O seu segundo posto asegurou a Ferrari o campionato de construtores.

Remataron 17 pilotos dos 26 que comezaron a carreira clasificados aínda que Bernard Collomb co seu (Cooper T53) non clasificou ó non completar o 75% da distancia da carreira.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Notas**: Só están incluídos os cinco primeiros postos en ambos os grupos de clasificación. Só os 5 mellores resultados contan para o Campionato. Os números sen paréntese son os puntos do campionato, os números entre paréntese son o total de puntos anotados.

## Notas 
* Líderes por volta: Stirling Moss 15 voltas (1-15).

### Ligazóns externas
Clube de Montaña Xistra

O **Clube de Montaña Xistra** é unha asociación deportiva con sede en Vigo e sen ánimo de lucro dedicada ó montañismo e outras actividades relacionadas coa natureza como o alpinismo, sendeirismo, escalada, esquí alpino, esquí de montaña e de fondo, descenso de canóns, marchas de 50&nbsp;km, carreiras por montaña etc. Fundado no ano 1991, fomenta as actividades deportivas relacionadas coa montaña e a natureza, participando activamente nas actividades federativas.
## Fins do club 
Segundo os seus estatutos o Clube de Montaña Xistra ten os seguintes fins:
# Fomentar a práctica de deportes ou actividades de montaña en tódalas súas modalidades.
# Organizar actividades como campamentos, cursos, charlas, expedicións, campionatos etc.
# Favorecer o coidado e a protección do medio natural mediante diversas actividades.
# Promover actividades especialmente dedicadas á xente nova e tamén ás persoas maiores.
# Implicarse na defensa do acceso libre as zonas naturais en xeral e en especial as zonas de montaña sen máis limitacións que as propias da conservación destes territorios.

## Historia 
O club xurdiu no 1991 con montañeiros procedentes das entidades Club Montañeiros Celtas e Club Peña Trevinca - Montañeiros de Galicia, e dende entón ten adquirido sona pola súa implicación deportiva no deporte federado e polos éxitos deportivos dalgúns dos seus federados. Os membros do club, ó longo da súa de existencia, teñen acadado cumios de especial relevancia en Europa, América, Asia e África.

Na Asemblea Xeral da Federación Galega de Montañismo, celebrada o día 16/03/2013, outórgaselle o galardón de Mellor Club de Galicia 2012, polos méritos acadados. Igualmente, na Asemblea do 11/04/2015, recibiu o premio do Mellor Club de Galicia 2014. Novamente acadou o mesmo premio correspondente ó ano 2015.

## Instalacións e servizos do club 
A sociedade goza dun local social e un almacén en préstamo, nos que realizan as actividades sociais e serve de almacén de material deportivo etc.

O club está inscrito na Federación Galega de Montañismo polo que goza das vantaxes dos refuxios en Trevinca, Courel, Xurés e Peña Ubiña.

## Véxase tamén 
### Outros artigos 
* Alpinismo

### Ligazóns externas 
* Páxina oficial do Clube de Montaña Xistra
* Páxina oficial da Federación Galega de Montañismo
Copa do Rei de Rugby 2011-2012

A **tempada 2011-2012 da Copa do Rei de Rugby** foi a 79ª edición da competición oficial máis antiga do rugby español. Organizada pola Federación Española de Rugby, enfrontou ós 10 equipos da División de Honra de Rugby, divididos en 3 grupos de 3, pasando directamente o primeiro clasificado de cada grupo e o equipo participante en competicións europeas ás semifinais, que se disputaron segundo o formato de eliminatoria a dobre encontro, ida e volta. A final foi un único encontro a disputar nun campo neutral o 22 de abril de 2012. O estadio elixido foi o Estadio Nueva Balastera de Palencia, pola súa proximidade ás dúas localidades dos equipos finalistas, o Cetransa El Salvador e o AMPO Ordizia.

## Equipos participantes 
## Formato 
* Formato.

## Participantes 
Renuncia de Alcobendas.

## Torneo 
* Primeira xornada (10/11 de decembro de 2011) 
** Getxo (b) 13-15 El Salvador
** Vigo (Bb) 22-23 (B) Gernika
* Segunda xornada (19 de decembro de 2011) 
** VRAC (B) 44-27 Vigo
** Ciencias 21-6 Getxo
* Terceira xornada (14/15 de xaneiro de 2012) 
** Gernika (B) 27-8 VRAC
** Ordizia 27-23 (b) Santboiana
** El Salvador (B) 34-0 Ciencias
* Semifinais (28 de xaneiro e 19 de febreiro de 2012) 
** Gernika 14-12 Ordizia
** El Salvador 27-22 La Vila
** Ordizia 26-12 Gernika
** La Vila 34-30 El Salvador
* Final (22 de abril de 2012) 
** Ordizia 30-27 El Salvador
;Grupo A

;Grupo B

;Grupo C

;Semifinais e final

## Notas 
## Véxase tamén 
### Ligazóns externas 
* Páxina web oficial da Federación Española de Rugby 
### Outros artigos
Provincia de Oviedo

**Oviedo** era o nome que recibía anteriormente a provincia española de Asturias, a única que forma a actual comunidade autónoma do Principado de Asturias.

## Historia e características 
Foi creada en novembro de 1833, co nome do seu capital, a cidade de Oviedo, dentro da división territorial de 1833, que dividiu España en provincias. Na súa constitución comprendía os territorios da comarca histórica das Asturias de Oviedo salvo os territorios da Fonsagrada-Burón, Conforto e Suarna que pasaron para a nova provincia de Lugo e Tresvisu que pasou á provincia de Santander. Á provincia de Oviedo engadiuse o territorio dos actuais concellos de Ribadeva, El Valle Altu de Peñamellera e El Valle Baju de Peñamellera, que pertencían ás Asturias de Santillana (ata 1778) e Provincia de Cantabria (desde 1778).

Coa Lei 1/1983, de 5 de abril http://www.boe.es/buscar/doc.php?id=BOE-A-1983-9453, sobre cambio de denominación da actual Provincia de Oviedo pola de Provincia de Asturias, cumpriuse coa Disposición Transitoria Oitava do Estatuto de Autonomía de Asturias, cambiándose o seu nome polo actual.

## Véxase tamén 
### Outros artigos 
*Principado de Asturias
*Asturias de Oviedo
*Asturias de Santillana
Calle 13

**Calle 13** é unha banda de música urbana de Porto Rico encabezada por René Pérez Joglar, alcumado Residente, e o seu medio irmán Eduardo Cabra que se fai chamar Visitante.

## Traxectoria 
René é cantante e compositor, e Eduardo canta os coros e é compositor, multiinstrumentista (piano, melódica, guitarras eléctricas etc.); a súa irmá Ileana Cabra, chamada PG-13, participa nalgunhas cancións como voz feminina. A banda gañou dez Premios Grammy Latinos e dous Premios Grammy, sendo así na música urbana os máximos gañadores do Grammy. En pouco tempo de traxectoria, o dúo popularizouse en América Latina. A banda foi fortemente influenciada por artistas como Vico C, Tego Calderón e Julio Voltio.

A banda caracterízase polo seu estilo musical ecléctico, a miúdo utilizando instrumentos non convencionais na súa música e a súa capacidade de abordar distintos temas. A banda tamén é coñecida polas súas letras satíricas, así como un comentario social sobre temas latinoamericanos e de cultura.

## Véxase tamén 
### Ligazóns externas 
* Páxina oficial
All That She Wants

***All That She Wants*** é o título dunha canción gravada polo grupo sueco Ace of Base e producida por Denniz Pop en 1993.

## Historia
A comezos de 1993, a canción alcanzou o top-ten das listas en varios países, incluíndo Dinamarca, o Reino Unido e Australia, tendo grande sona en Galicia no verán de 1993. O sinxelo foi certificado con disco de platino nos Estados Unidos, onde atinxiu a segunda posición na *Billboard Hot 100*. É un dos *singles* "número 2" máis vendidos de todos os tempos nos Estados Unidos: mantívose tres meses entre as primeiras posicións da lista da Billboard Hot 100, mais nunca alcanzou a primeira posición. É actualmente o 71º *single* máis vendido de todos os tempos na Alemaña.

O tema encadraríase nun xénero *eurodance*, con toques de *reggae fusion*. Foi gravado nos estudios *Alex Records* (lanzamento orixinal) e *Arista Records*. Composto en 1992 polos dous compoñentes masculinos da banda: Jonas Berggren e mais Ulf Ekberg e producido por Denniz Pop, Jonas Berggren e Ulf Ekberg.

Ao éxito de *All That She Wants* seguiulle o single "Wheel of Fortune" (1993) e o pegañento *The Sign* (1994).

## Galicia
En Galicia acadou o número 1 dentro das listas españolas os días 15 e 29 de maio de 1993, tivo especial sona o verán dese mesmo ano.
Highlander III: The Sorcerer

***Highlander III: The Sorcerer***, tamén coñecido como *Highlander III*, *Highlander III: The Magician*, *Highlander III: The Final Dimension*, *Highlander: The Final Dimension* e *Highlander 3: The Final Conflict*, é un filme estadounidense dirixido por Andrew Morahan que se estreou en 1994.

## Sinopse 
O inmortal MacLeod viaxa ó Xapón para buscar ó mestre da maxia Nakano e aprender a súa sabedoría. Alí enfróntase ó malvado Kane, outro inmortal coma el que só busca o poder necesario para acabar con tódolos inmortais. Por cousas do destino, Kane é soterrado na cova do mestre xaponés e alí permanece durante séculos esquecido polo mundo. Kane reaparece ó ser descuberta a cova por un grupo de investigadores. MacLeod terá que loitar contra el de novo para liberar o mundo da maldición dos inmortais.

## Personaxes 
## Véxase tamén 
### Ligazóns externas 
* Ficha na IMDb 
* Ficha en AllMovie 
* Ficha en RottenTomatoes
Karel Zeman

**Karel Zeman**, nado o 3 de novembro de 1910 en Ostroměř (daquela no Imperio Austrohúngaro e actualmente na República Checa) e finado en Zlín (Checoslovaquia) o 5 de abril de 1989, foi un director de cine, artista, deseñador de produción e animador checo. É considerado un dos pais do cinema de animación checo, xunto con Jirí Trnka.

## Filmografía 
### Longametraxes 
### Curtametraxes 
## Véxase tamén 
### Ligazóns externas 
* Galería de animación checa en stop-action incúe clips de The Fabulous World of Karel Zeman.
* Filmografía de Karel Zeman 
*A Strange Introduction to Karel Zeman: The Czech Visionary  en TCM Movie Morlocks 
* 20px Čarodějův učeň (Aprendiz de Feiticeiro), en YouTube.
Crista

O termo **crista** (derivado do latín *crista, -ae*, 'moño', 'penacho') utilízase con varios significados:

;Anatomía animal

* A **crista**, parte carnosa situada lonxitudinalmente na cabeza de certas aves.
* A **crista de plumas** ou **penacho**, formación de plumas que tamén exhiben algunhas aves.
* As **cristas duras**, formacións de natureza ósea ou córnea que presentan algúns réptiles na cabeza e nas costas.
* Algúns anfibios presentan cristas carnosas na cabeza e nas costas.

;Anatomía humana
* Unha **crista** é unha protuberancia ósea que, como no caso da **crista pectinia** da cara posterior do fémur onde asenta o músculo pectíneo, serve de punto de inserción a un músculo.
* Así mesmo, nalgunhas obras de anatomía, fisioloxía e medicina, descríbense como **cristas** algunhas protuberancias de partes do corpo, cando as percorren de forma lonxitudinal e prominente (por exemplo, a *crista* que forman os vultos visíbeis das vértebras, a **crista ilíaca** da pelve, ou a crista do esterno (chamada *carina* ou *quilla* nas aves.)

;Embrioloxía
* A **crista neural** é unha poboación de células migratorias e pluripotentes que se xera durante o desenvolvemento dos vertebrados.

;Outras disciplinas
* En xeoloxía, xeografía e orografía chámanse **cristas** a formacións montañosas como cordilleiras e serras de cumios máis ou menos agudos, a algunhas formacións rochosas ou, simplemente, a un cumio de agudas penas dunha montaña.

;Outros usos
* A **crista** é a protuberancia que teñen algúns cascos militares.
* A crista dunha onda ou vaga refírese á súa cima, xeralmente coroada de escuma.
* **Crista** é o nome común do corte de cabelo mohicano ou mohawk, utilizado principalmente na subcultura punk.

;Véxase tamén
In Blue

**In blue** é o terceiro álbum de estudio da banda irlandesa The Corrs. Gravado no ano 2000, incluíu novos estilos musicais a diferenza dos anteriores traballos, explorando un son máis dance e electrónico porén co seu toque característico irlandés.

*In blue* conseguiu retomar, malia sen as mesmas dimensións, o éxito do seu anterior disco de estudio, Talk on Corners. Sen atinxir as vendas, acadaron os 7 millóns de discos vendidos e tivo maior impacto directo nas listas de vendas, sendo "número 1" en Irlanda, Reino Unido, España, Alemaña, Australia, Austria, Bélxica, Noruega, Suíza, Suecia, Xapón, Malaisia, Taiwán, Tailandia e Singapur entre outros. Nos Estados Unidos obtivo un disco de platino por 1 millón de copias. O sinxelo *Breathless* tivo o maior éxito.

## Lista de cancións 
# Breathless (*Sen folgos*) [Single]
# Give Me A Reason (*Dáme unha razón*) [Single]
# Somebody For Someone (*Alguén para alguén*)
# Say (*Dis*)
# All The Love In The World (*Todo o amor no mundo*) [Single]
# Radio (*Radio*)
# Irresistible (*Irresistíbel*) [Single]
# One Night (*Unha noite*)
# All In A Day (*Todo nun día*)
# At Your Side (*A teu carón*)
# No More Cry (*Non máis prantos*)
# Rain (*Choiva*)
# Give It All Up (*Había renunciar a todo*)
# Hurt Before (*Ferida Anterior*)
# Rebel Heart (*Corazón rebelde*) [Instrumental]

## Listaxes de vendas
Consulta sobre a independencia de Cataluña en Arenys de Munt

300px|miniaturadaimagem|dereita|Táboa cos votos
A **consulta sobre a independencia de Cataluña en Arenys de Munt**, a primeira consulta municipal sobre a independencia de Cataluña na historia realizada en Cataluña foi unha consulta non vinculante do movemento dirixido polo Moviment Arenyenc per a l'Autodeterminació (MAPA), realizada o 13 de setembro de 2009, na cidade de Arenys de Munt (Barcelona). Esta consulta é formulada exclusivamente para os veciños desta cidade, a pregunta: «Està d'acord que Catalunya esdevingui un Estat de Dret, independent, democràtic i social, integrat a la Unió Europea?» Había inmigrantes a votar e mozos con idades entre 16 sectores non incluídos noutras eleccións.

## Notas
Provincia de Logroño

[thumb|right|200px|Antiga bandeira da [Deputación Provincial de Logroño, actualmente en desuso.]]
[thumb|200px|Antiga provincia de **Logroño** na rexión histórica de [Castela a Vella.]]
A **Provincia de Logroño**, actualmente denominada A Rioxa, foi unha provincia española que formaba parte da rexión histórica denominada Castela a Vella.

O territorio da actual comunidade autónoma formou parte durante o século XVIII das intendencias de Burgos e Soria, quedando incluída en 1810 case por completo na prefectura de Burgos, tras a división territorial proposta polo rei Xosé Bonaparte.

O 15 de outubro de 1821, as cortes decidiron dar á rexión a denominación de provincia do Reino de España, que pasaría a denominarse *provincia da Rioxa*, aínda que a medida quedou sen efecto por orde de Fernando VII. Non sería ata o Real Decreto de 30 de novembro de 1833, cando Javier de Burgos crease a división administrativa liberal definitiva, e fose a rexión recoñecida como provincia, pero coa denominación de *provincia de Logroño*.

Antes da actual autonomía da Rioxa, a provincia pertenceu brevemente ao Ente Preautonómico de Castela e León.

## Reivindicacións para que fose denominada A Rioxa 
O deputado Tomás Ortiz de Solórzano y Ortiz de la Puente funda na cidade de Haro o 28 de agosto de 1931 o partido católico Acción Riojana integrado na CEDA. O tamén deputado deste grupo Ángeles Gil Albarellos reivindica a denominación en *Diario de la Rioja*.

O nome dado á nova provincia non foi cuestionado durante case século e medio de vixencia. Son as formulacións de reforma administrativa do Estado, nacidos ao desaparecer a ditadura franquista, os que pon en marcha a reivindicación de que a provincia deixe de chamarse *de Logroño* e pase a denominarse *da Rioxa*.

En 1976 comezáronse a oír as primeiras reivindicacións dentro da polémica da rexionalización. Naquel momento, o diario *Nueva Rioja* realizou unha enquisa expondo a pregunta "*Débese cambiar o nome da provincia. Logroño ou Rioxa?*", que deu como resultado posicións atopadas e o comezo dun debate na Administración.

## Tramitación e promulgación da lei de cambio de nome 
No primeiro semestre de 1977 comezaron a darse os primeiros trámites burocráticos para solicitar o cambio de nome da provincia. Para iso abriuse un Expediente no que se integraba como parte fundamental o Informe realizado polo Instituto de Estudos Rioxanos que xustificaba historicamente a modificación. Tras completarse a documentación o 22 de xullo de 1977, foi remitida ao Goberno Civil para que seguise o conduto legal cara ao Ministerio do Interior. O cambio de nome foise convertendo nun tema de máxima importancia nas reivindicacións autonómicas e rexionais.

A tramitación do cambio foise dilatando no tempo, provocando repetidas queixas contra a Administración.

Finalmente o 12 de setembro de 1980 o Congreso dos Deputados aprobaba a proposición de Lei do Senado pola que a provincia de Logroño pasaba a denominarse Provincia da Rioxa.

O día 15 de novembro de 1980 era promulgada a **Lei 57/1980** sobre o cambio de nome.

## Notas 
## Véxase tamén 
### Outros artigos
*División territorial de España en 1833